Kære trænere

Først og fremmest vil jeg gerne starte med at sende jer en stor tak, fordi I lægger jeres tid og energi i vores klub. I er klubbens allerstørste aktiv – uden jer, ingen medlemmer, og jeg håber, at I ved, hvor vigtige I er.

I har alle de rette kompetencer og kvalifikationer, og jeg ved, at I til hver eneste træning gør jeres bedste for at udvikle, udfordre, begejstre og motivere jeres hold. Jeg kunne dog godt tænke mig, at vi i fællesskab fik sat ord på, hvilke værdier vi egentlig træner efter her hos os, og derfor vil jeg opfordre jer alle til at tage ’Trænerløftet’ som DIF har udviklet med støtte fra A.P. Møller Fonden.

Det er et digitalt forløb, som indeholder et e-læringsforløb, der netop sætter spot på trænerens værdier og på, hvordan de kan sættes i spil i forhold til at skabe motivation hos vores medlemmer. Forløbet afsluttes ved, at man aflægger Trænerløftet. Det tager 25-30 minutter at gennemføre, og det kræver, at I opretter et TrænerID, (ved hjælp af jeres MitID). Jo flere af jer, der tager løftet, jo større muligheder har vi for at gøre træningsmiljøet i [Indsæt foreningsnavn] endnu bedre.

Læs mere om Trænerløftet hos DIF på [www.dif.dk/tagtraenerloeftet](http://www.dif.dk/tagtraenerloeftet) eller gå direkte til [www.trænerløftet.dk](http://www.trænerløftet.dk) for at oprette jeres TrænerID, gennemføre e-læringen og aflægge trænerløftet.

Vi ses til træning.

Mange hilsner

[Indsæt navn på afsender og foreningsnavn]